wickkiey/tamil-wikipedia-chunked huggingface dataset:
# சுதேசாபிமானி இராமகிருட்டிண பிள்ளை

## ஆரம்ப கால வாழ்க்கை

இவர் 1878 மே 25 அன்று அதியனூரில் (திருவிதாங்கூரின் நெய்யாற்றிங்கரையின் அரங்கமுகல்) கோயில் பூசாரி சக்கியம்மா, நரசிம்மன் போற்றி ஆகியோருக்கு இளைய மகனாகப் பிறந்தார்.  
இவரது குடும்பத்தின் தலைவர் ஒருவர் ( தெக்கேகோட்டு வீடு ) ஒரு காலத்தில் இளவரசர் மார்தாண்டா வர்மனின் உயிரை எதிரிகளிடமிருந்து காப்பாற்றியிருந்தார். மார்த்தாண்ட வர்மன் திருவிதாங்கூர் மகாராஜாவாகவோ ஆனபோது, இவரது குடும்பத்திற்கு 50 ஏக்கர் (200,000 மீ 2) நிலம், 12 அறைகள் கொண்ட மாளிகை, நெய்யாற்றிங்கரையில் உள்ள கிருட்டிணர் கோவிலில் சில சலுகைகள் ஆகியவற்றை பரிசளித்தார். இவர் ஒரு நூற்றாண்டுக்குப் பிறகு பிறந்தார்.  
தாய்வழி உறவு முறையில் நாயர் பாரம்பரியத்தை பின்பற்றி, இராமகிருட்டிண பிள்ளை தனது சிறுவயதில் பெரும்பகுதியை தனது மாமனான வழக்கறிஞர் கேசவ பிள்ளையுடன் கழித்தார். அவர் தனது ஆரம்பக் கல்வியை நெய்யாற்றிங்கரை ஆங்கில நடுத்தரப் பள்ளியிலும், திருவனந்தபுரத்திலுள்ள அரசப் பள்ளியான மகாபாடசாலையிலும் பெற்றார். கட்டுபனை நாகநாதையர், கே.வேலுபிள்ளை, ஆர். கேசவபிள்ளை ஆகியோர் இவரது ஆரம்பகால ஆசிரியர்களாக இருந்தனர். இவர் திருவனந்தபுரத்தில் தனது குறைந்த கட்டுப்பாட்டு வாழ்க்கையை புதிய புத்தகங்கள், செய்தித்தாள்கள், புதிய இடங்கள், புதிய நண்பர்களுடன் வழக்கப்படுத்திக் கொண்டார். இவரது முக்கியமான படைப்புகளில் வியாசவத்த சமரனக்கல், கர்மபலம், மகாதிகல் மற்றும் ஆத்மகதை ஆகியவை அடங்கும். இவரது வாழ்க்கை வரலாறு 'வியாசவத்தா சமரனக்கள் (12 வருட நினைவுகள்) இவர்களின் திருமண வாழ்க்கையின் 12 ஆண்டிளை பற்றியது. இரவீந்திரநாத் தாகூர் எழுதிய ஒரு புதினத்தையும் இவர் மொழிபெயர்த்தார். இவர் 1959 அக்டோபர் 9 அன்று இறந்தார்.
# சுதேசாபிமானி இராமகிருட்டிண பிள்ளை

## சுதேசாபிமானி சமாரக சமிதி

சுதேசாபிமானி சமாரக சமிதி என்பது இராமகிருட்டிண பிள்ளையின் நினைவாக உருவான ஒரு அறக்கட்டளையாகும். ஒவ்வொரு ஆண்டும் சுதேசபிமானி இராமகிருட்டிண பிள்ளை நாடுகடத்தப்பட்ட ஆண்டை விழாவாக சமிதி அனுசரிக்கிறது, இதில் பல பிரபலங்கள் கலந்து கொள்கிறார்கள்.
# சுதேசாபிமானி இராமகிருட்டிண பிள்ளை

## சுதேசபிமானி இராமகிருட்டிண பிள்ளை விருது

ஒவ்வொரு ஆண்டும் கேரள அரசு சர்பில் பத்திரிகைக்காக சுதேசாபிமானி இராமகிருட்டிண பிள்ளை 'விருது வழங்கப்படுகிறது.
# சி. எஸ். வெங்கடேசுவரன்

**வெங்கடேசுவரன் சித்தூர் சுப்பிரமணியன்** *(Venkiteswaran Chittur Subramanian)* (பிறப்பு 1956 மே 23) இவர் ஓர் இந்திய திரைப்பட விமர்சகரும், பேராசிரியரும், ஆவணப்படத் தயாரிப்பாளரும், இந்தியாவின் கேரளாவின் சாலக்குடியில் இருந்து வந்த எழுத்தாளரும் ஆவார். இவர் முக்கியமாக ஆங்கிலத்திலும் மலையாள மொழியிலும் எழுதுகிறார். 2009 ஆம் ஆண்டில் சிறந்த திரைப்பட விமர்சகருக்கான தேசியத் திரைப்பட விருதை வென்றார்.
# சி. எஸ். வெங்கடேசுவரன்

## தொழில்

திரைப்படத்தின் சமூக அம்சங்களுக்கும், அவற்றின் கலை நிறைவு பற்றிய நுண்ணறிவு பகுப்பாய்வுக்காகவும் இவர் அறியப்படுகிறார். திரைப்படத்தையும், ஊடகங்களையும் சார்ந்த இவரது எழுத்துக்களும் மதிப்புரைகளும், ஆங்கிலத்திலும், மலையாளத்திலும் *டீப் போகஸ், பிலிம் இன்டர்நேசனல், சினிமா இன் இந்தியா, பாசாபோசினி, பச்சக்குதிரா, இந்தியன் எக்சுபிரசு, தி இந்து*, மாத்ருபூமி, மாத்தியமம் போன்ற பத்திரிகைகளில் வெளியிடப்பட்டுள்ளன.. *இந்தியன் எக்ஸ்பிரசில்* இவரது "ரம்பிள்ஸ்ட்ரிப்" (1999-2008) என்ற கட்டுரையில் கேரளாவில் திரைப்படங்கள், ஊடக காட்சி பற்றி பேசப்பட்டது.  
லலித் மோகன் ஜோஷியுடன் இணைந்து திரைப்படத் தயாரிப்பாளர் கே.ஆர்.மோகனன் பற்றிய சமந்தரா யாத்ரகள் *கே.ஆர்.மோகனன்றெ சினிமா* என்ற புத்தகத்தையும், திரைப்படத் தயாரிப்பாளர் அடூர் கோபாலகிருட்டிணன்<nowiki/>பற்றிய *எ டோர் டு அடூர்* என்ற புத்தகத்தையும் வெளியிட்டுள்ளார். மலையாளத் திரைப்படத்தில் முக்கிய போக்குகளையும், மைல்கற்களையும் பற்றி விமர்சன ரீதியாகப் பார்க்கும் வெங்கடேசுவரனின் கட்டுரைகளின் தொகுப்பைக் கொண்ட மூன்று புத்தகங்கள், டி.சி புத்தக நிறுவனம், 2011 இல் நடைபெற்ற டி.சி. சர்வதேச புத்தக கண்காட்சி மற்றும் கலாச்சார விழாவில் வெளியிட்டது. *மலையாள சினிமா பதனங்கல்* என்ற புத்தகம் 2011 ஆம் ஆண்டிற்கான மாநில திரைப்பட விருதுகளில் சிறப்பு நடுவர் குறிப்பை வென்றது. அடூர் கோபாலகிருட்டிணன், டி.வி.சந்திரன், வெர்னர் ஹெர்சாக் உள்ளிட்ட திரைப்பட பிரமுகர்களை இவர் பேட்டி கண்டுள்ளார்.  
ஒரு ஆவணப்படத் தயாரிப்பாளரான இவர், 1995 ஆம் ஆண்டில் *பக்கர்நாட்டம் - அம்மனூர், தி ஆக்டர்,* பண்டைய பாரம்பரிய சமஸ்கிருத நாடகத்தின் நிபுணரான கூடியாட்டக் கலைஞரான அம்மனூர் மாதவ சாக்கியாரின் வாழ்க்கையின் பாடல் வரிகள் போன்ற கலைப்படைப்புகளுக்காக சிறந்த கலை / கலாச்சாரத் திரைப்படத்திற்கான தேசிய விருதை எம். ஆர். இராஜனுடன் சேர்ந்து வென்றார். இந்தப் படம் அதே ஆண்டில் சிறந்த ஆவணப்படத்திற்கான கேரள மாநில விருதையும் வென்றது. இவரது கட்டுரையான "மலையாள சினிமாவில் தேநீர் கடைகள்" 2011 இல் புதுப்பிக்கப்பட்ட கேரள அரசின் பத்தாம் வகுப்பு ஆங்கிலப் பாடப்புத்தகத்தில் சேர்க்கப்பட்டுள்ளது.  
குறும்படங்களுக்கும், ஆவணப்படங்களுக்குமான திரைப்பட விழாவின் கலை இயக்குநராக உள்ளார். மேலும், 60 வது தேசிய திரைப்பட விருதுகளில் சினிமாவில் சிறந்த எழுத்துக்கான நடுவர் உறுப்பினராக இருந்தார். கேரள மாநில சலாச்சித்ர அகாதமியில் இருந்தபோது, 2018 சூலையில், கேரள நடிகர் மோகன்லாலை முதன்மை விருந்தினராக அழைக்க மாநில அரசு எடுத்த முடிவுக்கு எதிராகவும், அமைப்பு சங்கம் எடுத்த பெண்கள் விரோத நிலைப்பாட்டிற்கும் எதிர்ப்பு தெரிவித்து வெளியேறினார்.
# ம. மலைச்சாமி தேவர்

**ம. மலைச்சாமி தேவர்** (*Malaichami Thevar*) ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1962 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து இந்திய தேசிய காங்கிரஸ் சார்பாக போட்டுயிட்டு வெற்றிபெற்றார்.
# கம்பம் நா. நடராசன்

**கம்பம் நாராயணசாமி நடராசன்** (18 மார்ச்சு 1941 - 1 சூலை 1982) ஒரு தமிழ்நாட்டு அரசியலர் ஆவார். திராவிட முன்னேற்றக் கழகத்தின் (திமுக) சார்பில் இந்திய நாடாளுமன்ற மக்களவையில் பெரியகுளம் தொகுதி உறுப்பினராக 1980 தொடங்கி 1982-இல் தான் இறக்கும் வரை பணியாற்றினார்.
# மூழிக்குளம் கொச்சுகுட்டன் சாக்கியர்

**மூழிக்குளம் கொச்சுகுட்டன் சாக்கியர்** *(Moozhikkulam Kochukuttan Chakyar )(*1928-2009) இவர் கேரளாவிலிருந்து வந்த சமசுகிருத பாரம்பரிய நாடக வடிவமான, கூடியாட்டத்தின் ஒரு நிபுணராவார். கூடியாட்டம் என்பது யுனெஸ்கோவால் மனிதகுலத்தின் வாய்வழி, புலனக பாரம்பரியமாக அங்கீகரிக்கப்பட்டுள்ளது .
# மூழிக்குளம் கொச்சுகுட்டன் சாக்கியர்

## ஆரம்ப ஆண்டு

1928 ஆம் ஆண்டில், தென்னிந்திய மாநிலமான கேரளாவின் திருச்சூர் மாவட்டத்தில், இரிஞ்ஞாலகுடாவுக்கு அருகிலுள்ள ஒரு சிறிய குக்கிராமமான அம்மனூரில், கூடியாட்டக் கலைஞர்களின் குடும்பத்தில் பிறந்த இவர் தனது குடும்பத்தினரிடமிருந்து கலை வடிவத்தில் தனது ஆரம்பகால பயிற்சியைப் பெற்றார். புகழ்பெற்ற கூடியாட்டக் கலைஞரும், பத்ம பூசண் விருது பெற்றவருமான அம்மனூர் மாதவ சாக்கியர் இவரது உறவினர் ஆவார். பின்னர் இருவரும், புதிய பள்ளியை உருவாக்கினர். இது 'கூடியாட்டத்தின் அம்மனூர் பாரம்பரியம்' என்று பிரபலமாக அறியப்படுகிறது.  
கேரளாவின் பாரம்பரிய கலை வடிவங்களை ஊக்குவிக்கும் ஒரு நிறுவனமான *மார்கி*, 1981ஆம் ஆண்டில் அவர்களின் கூடியாட்டப் பயிற்சி மையத்தைத் தொடங்கியபோது, இவர் அதன் முதல் குருவாக ஆனார். இந்த நிறுவனம் பல ஆர்வமுள்ள கலைஞர்களுக்கு பயிற்சியளித்தது.
# மூழிக்குளம் கொச்சுகுட்டன் சாக்கியர்

## குடும்பம்

மார்கி மது ]]
சாக்கியருக்கு, மார்கி சஜீவ் நாராயண சாக்கியர் மற்றும் மார்கி மது என்ற இரு மகன்கள் இருக்கின்றனர். இவர்கள் இருவரும் கலை வடிவத்தின் வெளிப்பாட்டாளர்களாக இருக்கின்றனர்.
# மூழிக்குளம் கொச்சுகுட்டன் சாக்கியர்

## விருது

1998 ஆம் ஆண்டில், இவர் கூடியாட்டத்தில் சிறந்து விளங்கும் மையமான நேபாதியாவில் தலைமை ஆசிரியரகச் சேர்ந்தார். மேலும் அந்த நிறுவனத்துடன் கடைசி வரை தொடர்பு வைத்திருந்தார். 2008 ஆம் ஆண்டில், நான்காவது மிக உயர்ந்த குடிமை கௌரவமான பத்மசிறீ விருதினை இந்திய அரசு இவருக்கு வழங்கியது. இவர், 2009 இல் தனது 81 வயதில் இறந்தார். நேபாதியாவை தலைமையிடமாகக் கொண்ட கொச்சியின் புறநகர்ப் பகுதியான மூழிக்குளத்தில், நேபாதியா ஏற்பாடு செய்த சொற்பொழிவுகள் மூலம், குரு மூழிக்குளம் கொச்சுகுட்டன் சாக்யர் நினைவு கூடியாட்ட விழா என்ற வருடாந்திர திருவிழாவால் இவர் நினைவுகூரப்பட்டார்.
# ரிட்லி சுகாட்

**சர் ரிட்லி சுகாட்** (ஆங்கிலம்:Ridley Scott, பிறப்பு 30 நவம்பர் 1937) ஆங்கில திரைப்படத் தயாரிப்பாளர் மற்றும் இயக்குநர் ஆவார். திகில் திரைப்படம் *ஏலியன்* (1979) மற்றும் *பிளேடு ரன்னர்* (1982), வரலாற்று நாடகத் திரைப்படம் *கிளாடியேட்டர்* (2000), போர்த் திரைப்படம் *பிளக் காக் டவுன்* (2001), மற்றும் அறிவியல் புனைவுத் திரைப்படம் *த மார்சன்* (2015) ஆகிய திரைப்படங்களிற்காக பெரிதும் அறியப்படுகிறார்.
# ரிட்லி சுகாட்

## திரைப்படங்கள்

இவர் இயக்கிய திரைப்படங்களில் சில:
| ஆண்டு | திரைப்படம் | விநியோகித்தவர் |  |
| --- | --- | --- | --- |
| 1977 | *த டூவலிசுட்ஸ்* | பாரமவுண்ட் பிக்சர்ஸ் |  |
| 1979 | *ஏலியன்* | 20ஆம் சென்சுரி பாக்ஸ் |  |
| 1982 | *பிளேடு ரன்னர்* | வார்னர் புரோஸ். |  |
| 2000 | *கிளாடியேட்டர்* | டிரீம்வொர்க்சு பிக்சர்சு |  |
| 2001 | *ஹானிபல்* |  |  |
| *பிளக் காக் டவுன்* | சோனி பிக்சர்சு
2012
''- | 2014 | *[[எக்ஸோடஸ்: கோட்ஸ் அண்ட் கிங்ஸ்* |
| 2015 | *த மார்சன்* |  |  |
| 2017 | *ஏலியன்: கவனன்ட்* |  |  |
| 2021 | *த லாஸ்ட் டூவல்* | 20ஆம் சென்சுரி பாக்ஸ் | } |
# துரின் மன்னர்கள் பட்டியல்

**துரின் மன்னர்கள் பட்டியல்** (**Turin King List**), பண்டைய எகிப்தை ஆண்ட பார்வோன்களின் பெயர்ப் பட்டியலை கொண்ட பாபிரஸ் எனும் தடித்த காகிதச் சுருள் ஏடுகள் ஆகும். துரின் எகிப்திய மன்னர்களின் பட்டியல், புது எகிப்திய இராச்சியத்தை ஆண்ட 19-ஆம் வம்ச பார்வோன் இரண்டாம் ராமேசஸ் ஆட்சிக் காலத்தில் கிமு பதிமூன்றாம் நூற்றான்டில் தயாரிக்கப்பட்டது.
இந்த துரின் மன்னர்கள் பட்டியல் அடங்கிய சுருள் ஏடுகள் எகிப்திய அருங்காட்சியகத்தில் உள்ளது. எகிப்திய பார்வோன் இரண்டாம் சேத்தியின் கோயில் சுவர்களில் குறுங்கல்வெட்டுகளில் எகிப்திய மன்னர்களின் பெயர் பட்டியல் செதுக்கப்பட்டுள்ளது.  
பட்டியலின் சிதைந்த சுருள் ஏடுகள்]]
# துரின் மன்னர்கள் பட்டியல்

## துரின் பட்டியலின் விளக்கம்

பாபிரஸ் எனும் காகித்தாலான துரின் எகிப்திய மன்னர்களின் பட்டியலில் பண்டைய எகிப்தியக் கடவுள்கள், ஆவிகள் மற்றும் பார்வோன்கள் பெயர்கள் குறிப்பிடப்பட்டுள்ளது. ஆனால் இப்பட்டியலில் எகிப்தை ஆண்ட் எகிப்தியர் அல்லாத ஐக்சோஸ் மற்றும் நூபியா நாட்டவர்களின் பெயர்கள் குறிப்பிடவில்லை. இப்பட்டியலில் 19-ஆம் வம்சம் மற்றும் 20-ஆம் வம்ச மன்னர்கள் வரையிலான பெயர்கள் குறிப்பிடப்பட்டுள்ளது. இப்பட்டியல் கிமு 13-ஆம் நூற்றாண்டில் இரண்டாம் ராமேசஸ் ஆட்சிக் காலத்தில் தொகுக்கப்பட்டது.
# துரின் மன்னர்கள் பட்டியல்

## துரின் பாபிரஸ் சுருள் ஏடுகளின் உள்ளடக்கம்
# துரின் மன்னர்கள் பட்டியல்

## இதனையும் காண்க

- சக்காரா மன்னர்கள் பட்டியல்
- அபிதோஸ் மன்னர்கள் பட்டியல்
- கர்னாக் மன்னர்கள் பட்டியல்
- பலெர்மோ மன்னர்கள் பட்டியல்
- மெடிநெத் அபு மன்னர்கள் பட்டியல்
- எகிப்திய பார்வோன்களின் பட்டியல்
- பண்டைய எகிப்திய அரசமரபுகள்
# இரத்தன் குமார் நேரு

(நடுவில்) மற்றும் ராஜஸ்தானின் அரசப் பிரதிநிதி இரண்டாம் மான் சிங் (இடது)]]  
**இரத்தன்குமார் நேரு** *(Ratan Kumar Nehru)* அல்லது ஆர். கே. நேரு (1902 அக்டோபர் 10 - 1981 ஏப்ரல் 10) என்றும் அழைக்கப்படும் இவர் ஓர் இந்திய அரசு ஊழியரும் மற்றும் இராஜதந்திரியுமாவார். இவர், 1952 முதல் 1955 வரை இந்தியாவின் வெளியுறவுச் செயலாளராகப் பணியாற்றினார்.
# இரத்தன் குமார் நேரு

## சுயசரிதை

இரத்தன்குமார் நேரு 1902 ஆம் ஆண்டில் நேரு குடும்பம் பொதுமக்களுக்கு இன்னும் தெரியாத நேரத்தில் பிறந்தார். குடும்பப்பெயருக்கு சமூக அல்லது அரசியல் அந்தஸ்து ஏதும் அப்போது இல்லை. இருப்பினும், நேருக்கள் உயர் சாதி காஷ்மீரி பிராமணச் சமூகத்தைச் சேர்ந்த ஒரு படித்த, வசதியான மற்றும் செல்வாக்கு மிக்க குடும்பமாக இருந்தது. இரத்தன்குமாரின் தந்தை மோகன்லால் நேரு, தற்போதைய ராஜஸ்தானில் உள்ள கேத்ரி மாநிலத்தின் திவானாக இருந்த நந்தலால் நேருவின் மகன் ஆவார். நந்தலாலின் தம்பி மோதிலால் நேரு அப்போது அலகாபாத் உயர்நீதிமன்றத்தில் நன்கு அறியப்பட்ட ஒரு வசதியான வழக்கறிஞராக இருந்தார். எனவே இந்தியாவின் வருங்கால பிரதம மந்திரி மோதிலாலின் மகன் ஜவகர்லால், தனது வயதான மாமா நந்தலால் மீது மட்டுமல்லாமல், இரத்தன்குமாரின் தந்தை அவரது உறவினர் மோகன்லாலுடனும் எப்போதும் வேறுபட்டே இருந்தார். இரத்தன்குமார் நேரு ஜவகர்லால் நேருவின் நெருங்கிய உறவினராவார்
# இரத்தன் குமார் நேரு

## கல்வி

இரத்தன்குமார் மிகவும் மேற்கத்தியமயமாக்கப்பட்ட மற்றும் மிகவும் ஆங்கிலேயச் சூழலில் வளர்ந்தார். இவர் அந்த நேரத்தில் இந்தியாவில் அரிதாக இருந்த ஆங்கிலக் கல்வியைப் பெற்றார். பள்ளிக்கல்வி முடிந்ததும், இந்திய ஆட்சிப்பணித் தேர்வுக்குத் தயாராவதற்காக இவர் இங்கிலாந்திற்கு பயணம் செய்தார். இது அந்த நாட்களில் உயரடுக்கின் உச்சமாக இருந்தது. இவர் தேர்வில் தேர்ச்சி பெற்று முறையாக ஆட்சிப்பணியில் சேர்ந்தார். இவர் தனது உறவினர் ஜவகர்லால் நேரு இந்திய சுதந்திர இயக்கத்தில் தலைமைப் பாத்திரத்தை வகித்த அனைத்து தசாப்தங்களிலும் காலனித்துவ நிர்வாகத்தின் வரிசையில் தொடர்ந்து உயர்ந்தார்.
# இரத்தன் குமார் நேரு

## இந்திய ஆட்சிப் பணி

1947 இல் இந்தியா சுதந்திரமானது, ஜவகர்லால் நேரு இந்தியாவின் முதல் பிரதமரானார். உலகெங்கிலும் உள்ள தூதரகங்களை உருவாக்கி புதிய வெளியுறவுக் கொள்கையை வகுக்க அதிகாரிகள் தேவைப்பட்டனர். ஜவகர்லால் நேரு தனது சொந்தக் குடும்பத்தினரை (அவரது சகோதரி விஜயலட்சுமி பண்டிட், அவரது உறவினர் பிரஜ் குமார் நேரு மற்றும் அவரது மருமகன் இரத்தன்குமார் நேரு உட்பட) முதலில் நியமித்தார். இந்த செயல்முறைக்கு உதவுவதற்காக, வெளிநாட்டில் (மேற்கில்) தனது அந்தஸ்தை அதிகரிக்கச் செய்யும் நோக்கில் உலக அரங்கில் தனது சொந்த உருவத்தையும் கௌரவத்தையும் மேம்படுத்தும் ஒரு வழியாக இதைக் கருதினார்.  
ஜவகர்லால் தனது நெருங்கிய உறவினரான் இரத்த குமார் நேருவிடம் இந்த நோக்கங்களைப் பின்பற்றுவதற்காக பல முக்கியமான பணிகளை ஒப்படைத்தார். இவர் 1950கள் மற்றும் 1960களில் பல நாடுகளுக்கான தூதராக அனுப்பப்பட்டார். 1952 ஆம் ஆண்டில், சுதந்திர இந்தியாவில் நடைபெற்ற முதல் தேர்தலில் ஜவகர்லால் நேரு வெற்றி பெற்று தேர்ந்தெடுக்கப்பட்ட பிரதமராக பதவியேற்ற நேரத்தில் (நேரு 1946 முதல் தேர்ந்தெடுக்கப்படாத, பரிந்துரைக்கப்பட்ட பிரதமராக இருந்தார்), தனது உறவினர் இரத்தன்குமார் நேருவை இந்திய வெளியுறவுச் செயலாளராக நியமித்தார் இந்த பதவியை வகித்த இரண்டாவது நபரான இவர், 1955 வரை மூன்று ஆண்டுகள் அந்த பதவியில் இருந்தார். 1955-58 காலப்பகுதியில், இவர் சீனாவிற்கான இந்திய தூதராகவும் 1958-60 காலப்பகுதியில் ஐக்கிய அரபு அமீரக<nowiki/>க் குடியரசிலும் தூதராக இருந்தார்.
# கங்காதர் நேரு

**கங்காதர் நேரு** *(Gangadhar Nehru)* (1827 பிப்ரவரி 1, 1861) இவர் முகலாயப் பேரரசின், தில்லி செங்கோட்டையின் தலைமை காவல் அதிகாரி ஆவார். 1857 ஆம் ஆண்டு இந்திய கிளர்ச்சியைத் தொடர்ந்து இந்தப்பதவி ரத்து செய்யப்படுவதற்கு முன்னர், முகலாயப் பேரரசர் இரண்டாம் பகதூர் சா அரசவையில் தில்லி செங்கோட்டையின் இறுதி கொத்தவால் ஆக பணியாற்றினார்.  
இவர் இந்திய சுதந்திர ஆர்வலர் மோதிலால் நேருவின் தந்தையும் மற்றும் இந்தியாவின் முதல் பிரதம மந்திரி ஜவகர்லால் நேருவின் தாத்தாவும் ஆவார். இதனால் நேரு-காந்தி குடும்பத்தின் ஒரு பகுதியாக இருந்தார்.
# கங்காதர் நேரு

## சுயசரிதை

19 ஆம் நூற்றாண்டின் முற்பகுதியில், கங்காதரின் தந்தை இலட்சுமி நாராயண் நேரு, பிரித்தானிய கிழக்கிந்திய நிறுவனத்தில் தில்லியில் எழுத்தாளராக பணியாற்றினார்.  
முகலாயப் பேரரசர் இரண்டாம் பகதூர் சாவின் சபையில் கங்காதர் நேரு காவல்துறைத் தலைவராக நியமிக்கப்பட்டார். 1857 ஆம் ஆண்டு இந்தியக் கிளர்ச்சியின் விளைவாக இந்தப் பதவி ரத்து செய்யப்பட்டதால், அந்த பதவியை வகித்த கடைசி நபர் இவர்தான். பின்னர் பிரிட்டிசு துருப்புக்கள் நகருக்குள் நுழையத் தொடங்கியபோது, இவர் தனது மனைவி ஜெயராணி மற்றும் தங்களது நான்கு குழந்தைகளுடன் (பன்சிதார் மற்றும் நந்தலால் என்ற மகன்களும் மற்றும் பத்ராணி மற்றும் மகாராணி என்ற இரு மகள்கள்) ஆகியோருடன் ஆக்ராவுக்கு தப்பி ஓடினார். இவரது கடைசி மகன் மோதிலால் இவரது மரணத்திற்கு மூன்று மாதங்களுக்குப் பிறகு பிறந்தார்.  
கங்காதரின் மூத்த மகன், பன்சிதார் நேரு பிரிட்டிசு அரசாங்கத்தின் நீதித்துறையில் பணிபுரிந்தார். மேலும் பல்வேறு இடங்களுக்கு அடுத்தடுத்து நியமிக்கப்பட்டார். இதனால் குடும்பத்திடினிருந்து ஓரளவு தனியே இருந்தார். இரண்டாவது மகன் நந்தலால், ஒரு இந்திய அரசுப் பணியில் நுழைந்து, ராஜ்புதனத்தில் உள்ள கேத்ரி மாநிலத்தின் திவானாக பத்து ஆண்டுகள் பணி புரிந்தார். பின்னர் அவர் சட்டம் பயின்று ஆக்ராவில் பயிற்சி பெற்ற வழக்கறிஞராக ஆனார்.
# கங்காதர் நேரு

## சுயசரிதை

### வதந்தி

கங்காதர் நேருவின் அசல் பெயர் கியாசுதீன் காசி என்று ஒரு வதந்தி உள்ளது. 1857 ஆம் ஆண்டில், நகரத்தின் கொத்தவால் கியாசுதீன் காசி பிரிட்டிசு துருப்புக்களால் கைப்பற்றப்படுவோம் என்று அஞ்சி தில்லியில் இருந்து தனது குடும்பத்தினருடன் ஓடிவந்ததாக கூறப்படுகிறது. இவர் ஒரு முகலாயப் பிரபுவின் உடையை அணிந்து ஒரு முஸ்லீம் செயல்பாட்டாளரைப் போல தோற்றமளித்ததால் ஆக்ராவில் பிரிட்டிசு படையினரால் தடுத்து நிறுத்தப்பட்டார். ஆனால் இஅவர் அவர்களை ஏமாற்றி, தான் ஒரு காஷ்மீர் இந்து எனவும், தனது பெயர் பண்டிட் கங்காதர் நேரு எனவும் கூறித் தப்பித்தார்.
# வசந்தி முருகேசன்

**வசந்தி முருகேசன்** ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 2014 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் தென்காசி மக்களவைத் தொகுதியில் அஇஅதிமுக சார்பாக போட்டுயிட்டு வெற்றிபெற்றார். இவரது கணவர் முருகேசனும் தென்காசி நாடாளுமன்ற உறுப்பினராக இருந்துள்ளார்.
# சச்சார் குழு

2005 மார்ச்சில், அப்போதைய இந்தியப் பிரதமர் மன்மோகன் சிங், தில்லி உயர் நீதிமன்றத்தின் முன்னாள் தலைமை நீதியரசர் இராஜேந்தர் சச்சார் தலைமையில் ஏழு பேர் கொண்ட உயர் நிலைக் குழுவை அமைத்து. இந்தக் குழுவுக்கு இந்தியாவில் உள்ள முஸ்லிம்களின் சமூக, பொருளாதார மற்றும் கல்வி நிலையை ஆய்வு செயும் பணி ஒப்படைக்கபட்டது. குழு தனது அறிக்கையை 2006 இல் சமர்ப்பித்தது. இந்த அறிக்கை 2006 நவம்பர் 30 இல் பொது களத்துக்கு கிடைத்தது. 403 பக்க அறிக்கையில் இந்தியாவில் முஸ்லிம்களையும் உள்ளடக்கிய வளர்ச்சிக்கான பரிந்துரைகளும் தீர்வுகளும் இருந்தன.
# சச்சார் குழு

## பின்னணி

இந்தியாவில் எட்டு ஆண்டுகளாக எதிர்க்கட்சியாக இருந்தபின் மீண்டும் 2004 ஆம் ஆண்டில், காங்கிரஸ் கட்சி ஆட்சிக்கு வந்தது, 1947 மற்றும் 2004 க்கு இடையில் ஐம்பத்தேழு ஆண்டுகளில் ஐம்பத்திரண்டு ஆண்டுகள் நாட்டை ஆண்ட கட்சிக்கு இதற்கு முன் ஏற்படாத ஒரு நிலையாக, மக்களவையில் 145/543 இடங்களை வென்று, கூட்டணி ஆட்சிக்கு தலைமைவகித்து மீண்டும் ஆட்சிக்கு வந்தது. இந்தியாவின் முஸ்லீம் சமூகத்தின் அண்மைய சமூக, பொருளாதார மற்றும் கல்வி நிலைமைகள் குறித்து ஆராய்ந்து அறிக்கையை சமர்பிக்க இந்தக் குழுவை நியமித்தது அதன் முன்முயற்சிகளில் ஒன்றாகும்
# சச்சார் குழு

## குழு

இந்த குழு ஏழு உறுப்பினர்களைக் கொண்டது. இந்தக் குழுவுக்கு தில்லி உயர் நீதிமன்றத்தின் முன்னாள் தலைமை நீதியரசர் இராஜேந்தர் சச்சார் தலைமை தாங்கினார். குழுவின் மற்ற உறுப்பினர்களாக சையித் ஹமீத், எம். ஏ. பசித், அக்தர் மஜீத், அபு சலே ஷெரீப், டி. கே. உம்மன், ராகேஷ் பசந்த் ஆகியோர் இருந்தனர். குழுவில் சிறப்பு கடமைக்கான அதிகாரியாக பணியாற்ற சையத் ஜாபர் மஹ்மூத்தையும் பிரதமர் நியமித்தார். இந்த குழுவானது பெண் குழுக்களையும், ஆர்வலர்களையும் சந்தித்த போதிலும் எந்த பெண் உறுப்பினரும் சேர்க்கப்படவில்லை.
# சச்சார் குழு

## அறிக்கை

பிரதமர் மன்மோகன் சிங் நியமித்த இந்தக் குழுவுக்கு தில்லி உயர் நீதிமன்றத்தின் முன்னாள் தலைமை நீதிபதி இராஜேந்தர் சச்சார் தலையையிலான ஆறு உறுப்பினர்கள் இருந்தனர். இந்த குழு 403 பக்க அறிக்கையைத் தயாரித்து இந்தியப் பாராளுமன்றத்தின் கீழ் சபையான மக்களவையில் 2006 நவம்பர் 30 அன்று வழங்கியது. இந்த அறிக்கை முஸ்லீம் சமூகம் எதிர்கொள்ளும் பிரச்சினைகள் மற்றும் இந்திய பொது வாழ்க்கையில் அவர்களின் பிரதிநிதித்துவம் ஆகியவற்றை குறிப்பிடுகிறது.  
இந்துக்களுடன் ஒப்பிடுகையில் முஸ்லிம் சமூகத்தில் அதிக பிறப்பு விகிதம் குறித்து இந்த அறிக்கை அவதானித்தது: 2100 க்குள் முஸ்லிம்களின் விகிதம் இந்திய மக்கள்தொகையில் 17% முதல் 21% வரை இருக்கும் என்று குழு மதிப்பிட்டுள்ளது.  
இந்திய வாழ்வின் பொருளாதார, அரசியல் மற்றும் சமூக முக்கிய நீரோட்டத்தில் இந்திய முஸ்லிம்கள் முழுமையாக கலந்துகொள்வதைத் தடுக்கும் தடைகளை அகற்றுவது எவ்வாறு என்பது குறித்த சச்சார் குழு தனது பரிந்துரைகளை எடுத்துரைத்தது. இந்திய முஸ்லிம்களின் "பின்தங்கிய நிலை" அதாவது இந்திய மக்கள் தொகையில் முஸ்லிம்கள் 14% ஆக இருக்கும்போது, அவர்கள் இந்திய அதிகாரத்துவத்தில் 2.5% மட்டுமே உள்ளனர். இந்திய முஸ்லிம்கள் உள்ள நிலையானது பட்டியல் சாதியினர் மற்றும் பட்டியல் பழங்குடியினரின் நிலைமைகளுக்கும் தாழ்ந்து இருப்பதாக சச்சார் குழு முடிவு செய்தது.  
சச்சார் குழுவின் இந்த அறிக்கையானது இந்திய முஸ்லீம்களின் சமத்துவமின்மை பிரச்சினையை தேசிய அளவிலான கவனத்திற்குக் கொண்டு வந்தது. இது இன்னும் தொடர்ந்து கொண்டிருக்கும் ஒரு விவாதத்தைத் தூண்டியது.  
குழுவின் கண்டுபிடிப்புகளுக்கு பதிலளிக்கும் வகையில், நிதியமைச்சர் ப. சிதம்பரம் தேசிய சிறுபான்மையினர் மேம்பாடு மற்றும் நிதிக் கழகத்திற்கான (என்.எம்.டி.எஃப்.சி) நிதியை அதிகரிக்க முன்மொழிந்தார்.
# வா. கோபாலசாமி இரகுநாத இராசாளியார்

**வா. கோபாலசாமி இரகுநாத இராசாளியார்** (நவம்பர் 17, 1870 - சூன் 6, 1920) தமிழகத்தில் வாழ்ந்த வாழ்ந்த புரவலரும், தமிழறிஞரும், புலவரும் ஆவார். கரந்தை வடவாற்றங்கரையில் அமைந்திருந்த பஞ்சநத பாவா மடத்தில் தொடங்கப்பட்ட வித்தியா நிகேதனம் தமிழ் சங்கத்திற்கு தலைவராக இருந்தவர். மதுரைத் தமிழ்ச் சங்கத்துக்கு தனது முழு ஆதரவை அளித்து, சங்கத்தின் ஆண்டுவிழாவை தஞ்சையில் நடத்திவைத்தவரில் ஒருவர்.  
இங்கிலாந்து மன்னர் ஐந்தாம் ஜார்ஜ் 1912 இல் தில்லி வந்தபோது அவரது முடிசூட்டு நிகழ்வில் கலந்துகொண்ட விருந்தனர்களில் இராசாளியாரும் ஒருவர். இராசாளியார் வீட்டில் மிகவும் பழமையான புறநானூற்று ஏடு ஒன்று இருந்ததை, கிருஷ்ணசாமி சேனைநாட்டார் படியெடுத்து வெளியிட்டுள்ளார். தஞ்சாவூர், திருச்சி பகுதி கள்ளர்களை குற்றப் பரம்பரையில் இருந்து மீட்டார்.
# வா. கோபாலசாமி இரகுநாத இராசாளியார்

## வாழ்க்கைச் சுருக்கம்

கோபாலசாமி இரகுநாதர் தஞ்சாவூர் மாவட்டத்தில், அரித்துவாரமங்கலம் என்ற ஊரில் 1870 நவம்பர் 17 ஆம் நாள் வாசுதேவ இரகுநாத இராசாளியார், ஆயி அம்மாள் ஆகியோருக்குப் பிறந்தார். இவரது மனைவி பெரியநாயகி அம்மையார் ஆவார்.
# வா. கோபாலசாமி இரகுநாத இராசாளியார்

## சமூகப் பணிகள்

அரித்துவாரமங்கலத்தில் பள்ளிக்கூடம் ஒன்றையும் நூலகம் ஒன்றையும் நிறுவினார். திருவாவடுதுறை ஆதீன முதல்வர் குரு மகாசந்திதானம் இந்நூலகத்துக்கு சரசுவதி மகால் என பெயர் சூட்டினார். வீரசோழியம் எனும் இலக்கியத்தின் மூலச் சுவடிகள் இந்த நூலகத்தில் இருந்தே பெறப்பட்டன. இந்த நூலகத்தில் இருந்தே உ. வே. சாமிநாதையர் புறநானூறு பதிப்பித்த போது அவரிடம் இல்லாத பிரதிகளைப் பெற்றுக் கொண்டார்.  
அரசன் சண்முகனார், உ. வே. சாமிநாதய்யர், அருணாசலக் கவிராயர், ந. மு. வேங்கடசாமி நாட்டார் போன்ற பல தமிழறிஞர்களை ஆதரித்து வந்தார். தஞ்சையில் கரந்தைத் தமிழ்ச் சங்கத்தைத் தோற்றுவித்து அதற்கு முழு ஆதரவு அளித்தார். மதுரைத் தமிழ்ச் சங்கத்தின் நிர்வாக குழு உறுப்பினராகவும் இருந்துள்ளார். சென்னை மாநிலக் கல்லூரியில் முதன்முறையாக தமிழ்த்துறை தோன்றுவதற்கு இவர் முன்னின்று உழைத்தார்.  
முதன்முதலில் தொல்காப்பியருக்கு நீலகிரி, குன்னூரில் சிலை ஒன்றை நிறுவி 1911 செப்டம்பர் 10 இல் திறந்து வைத்தார். குன்னூரில் நூலகம் ஒன்றை நிறுவினார்.  
அன்னி பெசண்ட் அம்மையார் இவரது சமூக சேவையை பாராட்டி F.T.S ( Fellowship thiophical society) என்ற விருதை வழங்கினார்.
# கீதா சாகல்

இவர் பெண்கள் அமைப்புகளின் இணை நிறுவனராகவும் தீவிர உறுப்பினராகவும் இருந்து வருகிறார். இவர் பன்னாட்டு மன்னிப்பு அவையின் பாலின பிரிவின் தலைவராகவும் இருந்து வருகிறார். குறிப்பாக மத அடிப்படைவாதிகளால் பெண்கள் எதிகொள்ளும் அடக்குமுறையை எதிர்த்தார்.
# கீதா சாகல்

## ஆரம்பகால வாழ்க்கை மற்றும் கல்வி

கீதா சாகல் புதின ஆசிரியர் நயந்தரா சாகலின் மகளாக இந்தியாவில் பிறந்தார். அவர் ஒரு இந்துவாக வளர்க்கப்பட்டார். இப்போது இவர் தன்னை ஒரு நாத்திகர் என்று கூறுகிறார். முதலில் இந்தியாவில் படித்த இவர், 1972 இல் இங்கிலாந்து சென்றார். அங்கு இவர் லண்டனில் உள்ள கீழை மற்றும் ஆப்பிரிக்க ஆய்வுகள் பள்ளியில் பட்டம் பெற்றார். இவர் 1977 இல் இந்தியா திரும்பி, குடிமை உரிமைகள் இயக்கத்தில் பணியாற்றத் தொடங்கினார். இவர் 1983 இல் மீண்டும் இங்கிலாந்து சென்றார்.
# கீதா சாகல்

## ஆரம்பகால வாழ்க்கை மற்றும் கல்வி

#### பெண்கள் அமைப்புகள்

1979 ஆம் ஆண்டில் இவர் மேற்கு லண்டனின் சவுத்தாலில் அமைந்துள்ள ஒரு இலாப நோக்கற்ற அமைப்பான சவுத்தால் பிளாக் சிஸ்டர்ஸ் என்பதை அமைப்புடன் இணைந்து பணியாற்றினார்.  
1989 ஆம் ஆண்டில் இவர் அடிப்படைவாதத்திற்கு எதிரான பெண்களுடன் இணைந்து பணியாற்றியுள்ளார். பிரிட்டனை கிறிஸ்தவத்தையும் அதன் நிந்தனைச் சட்டங்களையும் மட்டுமே பாதுகாப்பதாக அது விமர்சித்துள்ளது. புலம்பெயர்ந்த மதங்களுக்கான பாதுகாப்பை விலக்குவது குறுங்குழுவாதத்தின் வளர்ச்சிக்கும், புலம்பெயர்ந்தோர் மத அடிப்படைவாதத்தை நோக்கி திரும்புவதற்கும் பங்களிக்கிறது என்று இவர் நம்புகிறார்.
# கிருட்டிணா அதீசிங்

**கிருட்டிணா நேரு அதீசிங்** (Krishna Nehru Hutheesing) (2 நவம்பர் 1907 - 9 நவம்பர் 1967) இவர் ஓர் இந்திய எழுத்தாளர் ஆவார். மேலும் இவர் ஜவகர்லால் நேருவின் தங்கையும் மற்றும் விஜயலட்சுமி பண்டிட் மற்றும் நேரு-காந்தி குடும்பத்தின் ஒரு பகுதி ஆவார்.
# கிருட்டிணா அதீசிங்

## சுயசரிதை

நிற்பவர்கள் (இடதிலிருந்து வலது) ஜவகர்லால் நேரு, விஜயலட்சுமி பண்டிட், கிருட்டிணா அதீசிங், இந்திரா காந்தி மற்றும் ரஞ்சித் சீதாராம் பண்டிட் ; அமர்ந்தவர்கள்: சொரூரூப ராணி, மோதிலால் நேரு மற்றும் கமலா நேரு (1927). ]]
கிருட்டிணா நேரு, இந்திய சுதந்திர ஆர்வலரும், இந்திய தேசிய காங்கிரஸின் தலைவருமான மோதிலால் நேரு மற்றும் சொரூப ராணி ஆகியோருக்கு அலகாபாத்தின் மிர்கஞ்சில் பிறந்தார், இவர் அதீசுசிங் சமண கோயிலைக்<nowiki/>கட்டிய ஒரு முக்கிய அகமதாபாத் சமணக் குடும்பத்தைச் சேர்ந்த குணோட்டம் (ராஜா) அதீசிங் என்பவரை மணந்தார். குணோட்டம் அதீசிங் 20 ஆம் நூற்றாண்டில் இந்தியாவின் உயரடுக்கு சமூக வட்டாரங்களில் நன்கு அறியப்பட்டவர்.
<sup data-ve-ignore="true">&#x5B; *<span title="This claim needs references to reliable sources. (November 2013)">மேற்கோள் தேவை</span>* &#x5D;</sup>
1950 களின் பிற்பகுதியில், இவர் நேருவின் விமர்சகரானார். 1959 இல், முன்னாள் தலைமை ஆளுநர் சி. ராஜகோபாலாச்சாரிக்கு ஆதரவளித்தார். சுதந்திராக் கட்சி என்ற ஒரு பழமைவாத சந்தை தாராளவாத அரசியல் கட்சியை உருவாக்கினார் .  
இவரும் இவரது கணவரும் இந்தியாவின் சுதந்திரத்திற்காக போராடி சிறையில் அதிக காலம் செலவிட்டனர். இவர்களுக்கு ஹர்ஷா அதீசிங் மற்றும் அஜித் அதீசிங்கை என்ற இரு மகன்கள இருந்தனர் ஒரு முன்னணி வால் ஸ்ட்ரீட் துணிகர முதலீட்டாளரான அஜித், 1996 இல் அமெரிக்க வயலின் கலைஞரான ஹெலன் ஆம்ஸ்ட்ராங்கை மணந்தார். இவர் 2006இல் இறந்தார்.  
இந்திராவின் மூத்த மகன் ராஜீவ் காந்தி மும்பையில் உள்ள அதீசிங்கின் வீட்டில் பிறந்தார்.
(இசுரேலின் முதல் பிரதமர்) சந்தித்தார் ]]
மே 1958 இன் பிற்பகுதியில் கிருட்டிணா இசுரேலில் மூன்று நாட்கள் கழித்தார். 'இஸ்ரேல்-இந்தியா நட்பு அமைப்பு' என்ற ஒன்றை நிறுவிய இகல் அலோன் என்பவர் இவரை வரவேற்றார்.  
திருமதி. அதீசிங் தனது வாழ்க்கையையும் தனது சகோதரர் ஜவகர்லால் மற்றும் தனது மருமகள் இந்திரா காந்தி ஆகியோரின் வாழ்க்கையையும் தொடர்ச்சியான புத்தகங்களில் *வி நேரூஸ்,* *வித் நோ ரெக்ரெட்ஸ்,* *நேரூஸ் லெட்டர்ஸ் டு ஹிஸ் சிஸ்டர் அன்ட் டியர் டோ பிகோல்ட்* உள்ளிட்ட தனிப்பட்ட நிகழ்வுகளுடன் வரலாற்றை பின்னிப்பிணைக்கும் புத்தகங்களில் ஆவணப்படுத்தியுள்ளார் *.*  
இவரது கணவர் ராஜா அதீசிங்கும் புத்தகங்களை எழுதியுள்ளார்: *தி கிரேட் பீஸ்: ஆன் ஏசியன்ஸ் கேண்டிட் ரிப்போர்ட் ஆன் ரெட் சீனா* (1953), *விண்டோ ஆன் சீனா* (1953), மற்றும் *திபெத் பைட் பார் பிரீடம் : த மார்ச் 1959 அப்ரைசிங்* (1960). *வாய்ஸ் ஆஃப் அமெரிக்கா*வுடன் தொடர்புடை திருமதி. அதீசிங் பல பேச்சுக்களையும் வழங்கியுள்ளார். இவர் 1967 இல் இலண்டனில் இறந்தார்.
# கர்னாக் மன்னர்கள் பட்டியல்

**கர்னாக் மன்னர்கள் பட்டியல்** (**Karnak king list**), பண்டைய எகிப்தை ஆண்ட மன்னர்களின் பெயர்களை கொண்ட பட்டியலை, கர்னாக் கோயிலிலில், கிமு 15-ஆம் நூற்றாண்டில் புது எகிப்து இராச்சியத்தை ஆண்ட 18-ஆம் வம்ச மன்னர் மூன்றாம் தூத்மோஸ் ஆடசிக் காலத்த்தில் (கிமு 1479 முதல் கிமு 1425) கல்வெட்டாக வடித்தார்.  
கர்னாக் கல்வெட்டில் பழைய எகிப்து இராச்சியத்தை ஆண்ட சினெபெரு முதல் 61 மன்னர்களின் பெயர்கள் உள்ளது. இருப்பினும் 31 மன்னர்களின் பெயர்கள் மட்டுமே தொல்லியல் வரலாற்று அறிஞர்கள் உறுதிபடுத்தியுள்ளனர். அபிதோஸ் மன்னர்கள் பட்டியல் மற்றும் துரின் மன்னர்கள் பட்டியல்களில் விடுபட்ட எகிப்தின் முதல் இடைநிலைக் காலம் மற்றும் இரண்டாம் இடைநிலைக் காலத்திய மன்னர்கள் பெயர்கள் கர்னாக் மன்னர்கள் பட்டியலில் உள்ளது குறிப்பிடத்தக்கதாகும்.  
கர்னாக் மன்னர்களின் பட்டியலை முதன்முதலாக 1825-இல் ஜேம்ஸ் பர்ட்டன் எனும் எகிப்தியவியல் அறிஞர் கண்டுபிடித்தார்.1843-இல் ஜெர்மானிய எகிப்தியவியல் அறிஞரான கார்ல் ரிச்சர்டு லெப்சியஸ் என்பவர் நைல் நதி வடிநிலப் பகுதியில் இருந்த கர்னாக் கோயிலில் இருந்த எகிப்திய மன்னர்கள் பட்டியல் கொண்ட் குறுங்கல்வெட்டுகளை பாதுகாப்பாக பிரான்சு நாட்டிற்கு எடுத்துச் சென்றார்.மோசமாக சிதிலமடைந்த கர்னாக் மன்னர்கள் பட்டியலின் குறுகல்வெட்டுகள் தற்போது பிரான்சு நாட்டின் பாரிஸ் நகரத்தின் இலூவா அருங்காட்சியகத்தில் உள்ளது..
# கர்னாக் மன்னர்கள் பட்டியல்

## மன்னர்கள் பட்டியலின் விவரம்

கர்னாக் மன்னர்களின் பட்டியலின் பார்வோன்களின் உண்மையான பெயர் மற்றும் கல்வெட்டில் குறிப்பிட்ட பெயர்கள் தனித்தனியாக குறிப்பிடப்பட்டுள்ளது. இப்பட்டியல் மேல் வரிசை, இரண்டாம் வரிசை, மூன்றாம் வரிசை மற்றும் கீழ் வரிசை என நான்காகப் பிரிக்கப்பட்டுள்ள்து.  
| இடது பக்கம் | வலது பக்கம் |  |  |
| --- | --- | --- | --- |
| 1. அறியப்படவில்லை | நெபர்-கா-ரே | 32. மூன்றாம் செனுஸ்ரெத் | கா-க-ரே |
| 2. சினெபெரு | S-நெபெரு | 33. நான்காம் சொபெக்கோதேப் | கா-நெபர்-ரே |
| 3. சகுரா | சகு-ரே | 34. முதலாம் நெபெர்ஹோதேப் | கா-சேகேம்-ரே |
| 4. நியுசெர்ரே இனி | இனி | 35. *அழிந்துள்ள்து* | *அழிந்துள்ளது* |
| 5. ஜெத்கரே இசெஸ்சி | இசெஸ்சி | 36. முதலாம் சோபெக்கோதேப் | செகெம்-ரே-கு- தவி |
| 6. *அழிந்துள்ளது* | *அழிந்துள்ளது* | 37. ஆறாம் அமெனம்ஹத் | எஸ்-ஆங்க்-இப்-ரே |
| 7. *அழிந்துள்ளது.* | *அழிந்துள்ளது* | 38. முதலாம் நெபிரியா | செ-வாட்ஜ்-இன்-ரே |
| 8. ஜெகுதி | செக்கெம்-ரெ-செமென்-லாவி | 39. அறியப்படவில்லை | ...கௌர்(ரே) |
| 9. *அழிந்துள்ளது* | *அழிந்துள்ளது* | 40. *அழிந்துள்ளது* | *அழிந்துள்ளது* |
| 10. இரண்டாம் இன்டெப்? | இன்டெப் | 41. இரண்டாம் நெப்ர்ஹோதேப் | மெர்-செகெம்-ரே |
| 11. முதலாம் இன்டெப்? | இன்... | 42. ஏழாம் சோபெக்ஹோத்தேப் | மெர்-கௌ-ரே |
| 12. முதலாம் மெண்டுகொதேப்? | மென்... | 43. எட்டாம் சொபெக்ஹோதேப்? | செ-யுசர்-தவி |
| 13.மூத்த இன்டெப்? | இன்டெப் | 44. அறியப்படவில்லை | ...ரே |
| 14. அறியப்படவில்லை | தேத்தி | 45. அறியப்படவில்லை | செனெபெர்..ரே |
| 15. அறியப்படவில்லை | பெப்பி | 46. காஹோதேப்ரே சோபெக்ஹோத்தேப் | கா-ஹோதேப்-ரே |
| 16. முதலாம் மெரென்ரே நெம்தியம்சப்? | மெர்-ரென்-ரே | 47. இரண்டாம் சோபெக்ஹோத்தேப் | கா-ஆங்க்-ரே |
| 17.முதலாம் அமெனம்ஹத் | செ-ஹோதெப்-இப்-ரே | 48. ராஹோதேப் | (செகெம்)ரெ வாக்கௌரே |
| 18. இரண்டாம் அமெனம்ஹத் | நெபு-கா-ரே | 49. செவாஹெரென்ரே செனெப்மியு | செ-வா-ரென்-ரெ |
| 19. *அழிந்துள்ளது* | *அழிந்துள்ளது* | 50. மெர்ஹோதெப்பிரே சொபெக்கோத்தெப் | மெர்-ஹோத்தெப்-ரே |
| 20. *அழிந்துள்ளது* | *அழிந்துள்ளது* | 51. வேகாப | கூ-தவி=ரே |
| 21.நான்காம் அமெனம்ஹத் | மாத்-கெ-ரே | 52. *அழிந்துள்ளது* | *அழிந்துள்ளது* |
| 22. இராணி சோபெக்நெபரு | சொபெக்-நெபெரு | 53. *அழிந்துள்ளது.* | *அழிந்துள்ளது* |
| 23. செஹெதேப்கரே இன்டெப் ? | இன்டெப் | 54. முதலாம் செபொகெம்சாப் | செகெம்-ரெ- வாட்ஜ்-காவ் |
| 24. முதலாம் செனுஸ்ரெத் | கெப்பெர்-கா-ரே | 55.அறியப்படவில்லை | ...ரே |
| 25.செக்கியூனென்ரே தாவோ | செ-கியுன்-இன்-ரே | 56. நான்காம் செனுஸ்ரெத் ? | செனெபெர்..ரே |
| 26. செனக்தென்ரே அக்மோஸ் | செ-நக்த்-இன்-ரே | 57. அறியப்படவில்லை | செவாட்ஜ்...ரே |
| 27. பெபியான்க் | செ-யுசர்-இன்-ரே | 58. அறியப்படவில்லை | செகேம்...ரே |
| 28. நுப்கெபெரி இன்டெப் | நுப்-கெப்பர்-ரே | 59. *அழிந்துள்ளது* | *அழிந்துள்ளது* |
| 29. இரண்டாம் மெண்டுகொதேப் | நெப்-ஹெபெத்-ரே | 60. *அழிந்துள்ளது* | *அழிந்துள்ளது* |
| 30. மூன்றாம் மெண்டுகொதேப் | செ-நெபர்-க-ரே | 61. *அழிந்துள்ளது* | *அழிந்துள்ளது* |
| 31. *அழிந்துள்ளது* | *அழிந்துள்ளது* | }} |  |
# கர்னாக் மன்னர்கள் பட்டியல்

## இதனையும் காண்க

- சக்காரா மன்னர்கள் பட்டியல்
- அபிதோஸ் மன்னர்கள் பட்டியல்
- துரின் மன்னர்கள் பட்டியல்
- பலெர்மோ மன்னர்கள் பட்டியல் கல்வெட்டு
- மெடிநெத் அபு மன்னர்கள் பட்டியல்
- எகிப்திய பார்வோன்களின் பட்டியல்
- பண்டைய எகிப்திய அரசமரபுகள்
# எம். ஈ. எச். முகம்மது அலி

**முகம்மது எகுத்தார் ஹாஜியார் முகம்மது அலி** (*Mohamed Ehuttar Hadjiar Mohamed Ali*, 27 மார்ச் 1925 &ndash; 31 திசம்பர் 2004) கிழக்கிலங்கை முசுலிம் அரசியல்வாதியும், முன்னாள் நாடாளுமன்ற உறுப்பினரும் ஆவார்.
# எம். ஈ. எச். முகம்மது அலி

## வாழ்க்கைக் குறிப்புy

முகம்மது அலி கிழக்கு மாகாணம், திருகோணமலை மாவட்டம், கிண்ணியாவில் பிறந்தவர். எம். ஈ. எச். மகரூப் இவரது சகோதரர் ஆவார்.
# எம். ஈ. எச். முகம்மது அலி

## அரசியலில்

முகம்மது அலி கிண்ணியா கிராம சபைத் தலைவராகப் பணியாற்றினார். 1952 தேர்தலில் சுயேச்சை வேட்பாளராகப் போட்டியிட்டு வெற்றி பெற்று நாடாளுமன்றம் சென்றார். 1956, மார்ச் 1960 தேர்தல்களிலும் சுயேச்சையாகப் போட்டியிட்டு வெற்றி பெற்றார். சூலை 1960 தேர்தலில் ஐக்கிய தேசியக் கட்சி சார்பில் போட்டியிட்டுத் தோல்வி அடைந்தார்.  
இலங்கைத் தமிழரசுக் கட்சி 1961 இல் நடத்திய சத்தியாக்கிரகப் போராட்டங்களில் முகம்மது அலி தீவிரமாகப் பங்குபற்றினார். 1965 தேர்தலில் மீண்டும் தமிழரசுக் கட்சியின் சார்பில் போட்டியிட்டு வெற்றி பெற்றார். 1970 தேர்தலில் ஐக்கிய தேசியக் கட்சியில் போட்டியிட்டுத் தோல்வி அடைந்தார்.  
பின்னர் முகம்மது அலி மாலைத்தீவுகளில் இலங்கையின் தூதுவராகவும், நெல் சந்தைப்படுத்தும் திணைக்களத்தின் துணைத் தலைவராகவும் பணியாற்றினார். இவர் 2004 திசம்பர் 31 இல் தனது 79-வது அகவையில் காலமானார்.
# சந்தனத்தேவன்

***சந்தனத்தேவன்*** (*Santhanadevan*) 1939 இல் வெளியான ஒரு தமிழ்த் திரைப்படம் ஆகும். இதனை எஸ். நொடானி என்பவர் இயக்கியிருந்தார். இத்திரைப்படத்தில் ஜி. எம். பசீர், பானுமதி ஆகியோர் முக்கிய வேடங்களில் நடித்திருந்தனர்.
# சந்தனத்தேவன்

## நடிகர்கள்

- ஜி. எம். பசீர்
- பி. பானுமதி
- எம். ஆர். ராதா
- பி. எஸ். ஞானம்
- யூ. ஆர். ஜீவரத்தினம்
- லட்சுமிநாராயணன்
- தேவநாத்
- தேவராஜ்
- உடையார்
# சந்தனத்தேவன்

## தயாரிப்பு

மாடர்ன் தியேட்டர்ஸ், தி. இரா. சுந்தரம் இதனைத் தயாரித்திருந்தார். எஸ். நோட்டானி இயக்கியிருந்தார். திரைக்கதை, வசனங்களை டி. பி. எஸ். மணி எழுதியிருந்தார்.
# சந்தனத்தேவன்

## பாடல்கள்

பாடல்களுக்கு ஜி. ராஜகோபால் நாயுடு இசையமைத்திருந்தார். பாடல்களை டி. பி. வேலாயுதசாமி, எழுதியிருந்தார்.  
- *மாறுதலே யாவும்* - பி. பானுமதி
- *ஆதிப் பரம்பொருளே* - யூ. ஆர். ஜீவரத்தினம்
- *காரியமதிலே* - யூ. ஆர். ஜீவரத்தினம்
- *வீசுது மலரின்* - பி. எஸ். ஞானம்
- *தயா நிதியே* - பி. பானுமதி
# இரஞ்சித் சீதாராம் பண்டிட்

**இரஞ்சித் சீதாராம் பண்டிட்** *(Ranjit Sitaram Pandit)* (1893 - 14 சனவரி 1944) இவர் பிரிட்டிசு இந்தியாவின் கத்தியாவார் மாவட்டத்தில் ராஜ்கோட்டைச் சேர்ந்த இந்திய வழக்கறிஞரும், காங்கிரசுகாரரும், மொழியியலாளரும், அறிஞரும் ஆவார். இந்திய ஒத்துழையாமை இயக்கத்தில் இவர் வகித்த பங்கிற்கும், சமசுகிருத நூல்களான முத்ரா ராட்சசம், ருது சம்காரம், கல்கணரின் இராஜதரங்கிணி ஆகியவற்றை ஆங்கிலத்தில் மொழிபெயர்த்ததற்காகவும் இவர் அறியப்படுகிறார்.  
இவர் விஜயலட்சுமி பண்டிட்டின் கணவர், மோதிலால் நேருவின் மருமகன், ஜவகர்லால் நேருவின் மைத்துனர் மற்றும் நயன்தாரா சாகலின் தந்தையாவார்.  
1926 வரை, இவர் கொல்கத்தாவில் ஒரு வழக்கறிஞராக இருந்தார். இவர் இந்திய ஒத்துழையாமை இயக்கத்தில் சேர வழக்கறிஞர் தொழிலை விட்டு வெளியேறினார். 1930 ஆம் ஆண்டில், வடமேற்கு எல்லைப்புற மாகாணத்தில் ஏற்பட்ட சிக்கல்களை விசாரித்த பெசாவர் விசாரணைக் குழுவின் செயலாளராக இருந்தார். பின்னர், இவர் ஆக்ரா மற்றும் அயோத்தி ஐக்கிய மாகாணங்களின் சட்டமன்ற உறுப்பினராக நியமிக்கப்பட்டார்.  
நான்காவது முறை ஆங்கிலேயர்களால் சிறையில் அடைக்கப்பட்ட பின்னர் விடுவிக்கப்பட்ட சிறிது காலத்தில், பண்டிட் 1944 இல் இறந்தார்.
# இரஞ்சித் சீதாராம் பண்டிட்

## ஆரம்பகால வாழ்க்கை மற்றும் கல்வி

இரஞ்சித் சீதாராம் பண்டிட் 1893 ஆம் ஆண்டில், பிரிட்டிசு இந்தியாவின் கத்தியாவார் மாவட்டத்தில் ராஜ்கோட்டில் ஒரு பணக்கார ஆங்கிலம் படித்த வழக்கறிஞர் சீதாராம் நாராயனண் பண்டிட் என்பவருக்குப் பிறந்தார். இவரது மூதாதையர்கள் மகாராட்டிராவின் இரத்னகிரி மாவட்டத்தில் உள்ள பம்புலி கிராமத்திலிருந்து வந்தவர்கள். இவரது குடும்பத்தினர் ஏராளமான வழக்கறிஞர்கள் மற்றும் சமசுகிருத அறிஞர்களைக் கொண்டிருந்தனர். இவருக்கு பிரதாப் என்ற சகோதரரும், இரமாபாய் மற்றும் தாராபாய் என்ற இரண்டு சகோதரிகளும் இருந்தனர். ஒரு மொழியியலாளரான இவர். இந்தி, பாரசீகம், வங்காளம், ஆங்கிலம், பிரெஞ்சு, இடாய்ச்சு உட்பட பதினொரு மொழிகளை பேசினார். இவரது தந்தை போன்றே இவரும் இங்கிலாந்தில் சட்டம் பயின்றார். மத்திய கோவிலுக்குள் நுழைவதற்கு முன்பு, ஆக்சுபோர்டு பல்கலைக்கழகத்தின் கிறிஸ்ட் சர்ச்சில் பயின்றார். இவர் சோர்போன் பல்கலைக்கழகம், ஐடல்பேர்க் பல்கலைக்கழகத்திலும் பயின்றார்.  
இவருக்கு தோட்டக்கலை மீது ஆர்வம் இருந்தது. வயலின் வாசிக்கத் தெரிந்த இவர் துடுப்பாட்டம், நீச்சல், வேட்டையாடுதல் ஆகியவற்றிலும் திறமையானவராக இருந்தார்.
# இரஞ்சித் சீதாராம் பண்டிட்

## திருமணம்

இவரது கல்லூரி நண்பரான மகாதேவ தேசாய், 1920 ஆம் ஆண்டில் மோதிலால் நேருவின் மகளான சொரூப குமாரியிடம், *மாடர்ன் ரிவியூ* என்ற பத்திரிக்கையில் வெளியிடப்பட்ட பண்டிட்டின் "அட் த பீட் ஆப் த குரு" என்ற கட்டுரையை படிக்க பரிந்துரைத்தார். தேசாய் அப்போது மகாத்மா காந்தியின் செயலாளராக இருந்தார். தேசாய் கத்தியவாரில் பண்டிதர்களுக்கு குடும்ப நண்பராக இருந்த காரணத்தால் இவர் மூலம் சொரூப குமாரி நேருவை பண்டிட்டுக்கு திருமணம் செய்து வைக்க ஒப்பந்தம் செய்யப்பட்டது. 1857 ஆம் ஆண்டு இந்தியக் கிளர்ச்சியின் ஆண்டுவிழாவான 10 மே 1921 இல், இவர்கள் திருமணம் செய்து கொண்டனர், அதன் பின்னர், இவர் விஜயலட்சுமி பண்டிட் என்ற பெயரை ஏற்றுக்கொண்டார். நேரு குடும்பம் அப்போது இந்திய ஒத்துழையாமை இயக்கத்திலும், அன்னியப் பொருட்களை புறக்கணிப்பதிலும் ஈடுபட்டிருந்த நிலையில், இத்திருமணமானது ஆனந்த பவனில் நடந்தது. இவர்களது முதல் மகள் வத்சலா தனது ஒன்பது மாத குழந்தையாக இருக்கும் போதே இறந்தார். அதைத் தொடர்ந்து, இவர்களுக்கு சந்திரலேகா மேத்தா, நயன்தாரா சாகல் மற்றும் இரீட்டா தர் என்ற மூன்று மகள்கள் முறையே 1924, 1927 மற்றும் 1929 இல் பிறந்தார்கள்.
# இரஞ்சித் சீதாராம் பண்டிட்

## ஒத்துழையாமை இயக்கம்

மார்ச் 1, 1926 அன்று, பண்டிட், தனது மனைவி விஜயலட்சுமி, தனது மைத்துனர் ஜவகர்லால் நேரு, மைத்துனி கமலா நேரு மற்றும் மருமகள் இந்திரா ஆகியோருடன் ஐரோப்பாவுக்கு பயணம் செய்தார். அடுத்த நவம்பரில் இவர் விஜயலட்சுமியுடன் திரும்பினார். இந்த ஐரோப்பிய பயணம் வரை, பண்டிட் ஒரு வெற்றிகரமான வழக்கறிஞராக இருந்தா. இவர் சர் பி.எல் மிட்டருடன் கொல்கத்தாவில் சட்டப்ப்யிற்சியில் ஈடுபட்டிருந்தார். ராஜ்கோட்டில் உள்ள இவரது குடும்பத்தினரின் விருப்பத்திற்கு மாறாக, இவர் ஒரு சத்தியாக்கிரகியாக மாறி, மகாத்மா காந்தி மற்றும் மோதிலால் நேரு ஆகியோருடன் ஒத்துழையாமை இயக்கத்தில் சேர்ந்து அலகாபாத்தில் குடியேறினார். அங்கு இவர் நீதிமன்றங்களில் வழக்குகளை எடுத்துக் கொண்டார். பின்னர், இவர்கள் அல்மோராவுக்கு அருகிலுள்ள மலைகளில் உள்ள காளி என்ற இடத்தில் குடிபெயர்ந்தனர்.  
மேலாட்சி அரசு முறைக்கான இந்திய தேசிய காங்கிரசின் 1928 முன்மொழிவு ஆங்கிலேயர்களால் நிராகரிக்கப்பட்டபோது, கட்சி ஒத்துழைக்காத உறுதிமொழியை எடுத்து "முழுமையான சுதந்திரம்" கோரியது. விஜயலட்சுமி பின்னர் தனது சுயசரிதையில் இவ்வாறு பதிவுசெய்தார். திசம்பர் 29, 1929 அன்று, காங்கிரசின் அப்போதைய தலைவர் ஜவகர்லால் நேரு முழு தன்னாட்சி அறிவித்தபின், பண்டிட் அவருடன் கொண்டாட்டங்களில் சேர்ந்தார்.  
1930 ஆம் ஆண்டில், வடமேற்கு எல்லைப்புற மாகாணத்தில் ஏற்பட்ட சிக்கல்களை விசாரிக்க பெசாவர் விசாரணைக் குழுவின் செயலாளராக பண்டிட்டை மோதிலால் நேரு நியமித்தார். இவருடன் சேர்ந்து விஜயலட்சுமியும் தேர்ந்தெடுக்கப்பட்டார்.  
இவர் ஜவகர்லால் நேருவுடன் இரண்டு சிறைத் தண்டனைகள், 1931 இல் நைனி மத்திய சிறையில் ஒரு முறை, தேராதூன் சிறையில் ஒரு முறை என பல சிறைத் தண்டனைகளை அனுபவித்துள்ளார் . எழுத்தாளரான இவரது மகள் நயன்தாரா பின்னர் தனது தந்தை சிறைக்குச் சென்ற நாளில் சாக்லேட் கேக்கை எப்படி சாப்பிட்டார் என்பதை விவரித்து சிறைச்சாலையுடன் சாக்லேட் கேக்கை இணைத்து, *பிரிசன் அன்ட் சாக்லேட் கேக்* என்ற புத்தகத்தை எழுதினார்.
# இரஞ்சித் சீதாராம் பண்டிட்

## மொழிபெயர்ப்புகள்

பண்டிட், தான் சிறையில் இருந்தபோது, 1148 -1149 கால கட்டத்தில் சமசுகிருத மொழியில் எழுதப்பட்ட கல்கணரின் இராஜதரங்கிணியை ஆங்கிலத்தில் மொழிபெயர்த்தார். மொழிபெயர்ப்பின் முன்னுரையை ஜவஹர்லால் நேரு எழுதியுள்ளார்.  
இவர், விசாகதத்தர் என்னும் சமசுகிருத மொழிப் புலவரால் எழுதப்பட்ட ஒரு அரசியல் வரலாற்று நாடகமான முத்ரா ராட்சசம் என்பதை ஆங்கிலத்தில் மொழிபெயர்த்தார். காளிதாசரின் சமசுகிருத மொழி செய்யுள் காவியமான ருது சம்காரம் என்பதை 1942 ல் மொழியாக்கம் செய்தார்.
# இரஞ்சித் சீதாராம் பண்டிட்

## இறப்பு

1943 ஆம் ஆண்டில், இவர் பரேலி மத்திய சிறையில் இருந்தபோது நிமோனியா, புளூரிசி மற்றும் மாரடைப்பு ஏற்பட்டு இறந்தார்.
# இரஞ்சித் சீதாராம் பண்டிட்

## தேர்ந்தெடுக்கப்பட்ட வெளியீடுகள்

- *Indian National Congress Peshawar Enquiry Committee*. Working Committee of the Indian National Congress. Bombay: Government Press (1930)
- *Rājataraṅgiṇi; the saga of the kings of Kaśmīr*. New Delhi: சாகித்திய அகாதமி (1935)
- Mudrarakśasa : (The signet ring). With Viśākhadatta. Bombay: New Book Company (1944)
- *Ritusamhara Or The Peageant Of The Seasons*. Bombay: The National Informations & Publications Ltd. (1947)
# நைனி மத்திய சிறைசாலை

**நைனி மத்திய சிறை** *(Naini Central Prison)* அல்லது நைனி சிறை என்பது உத்தரப் பிரதேசத்தின் அலகாபாத் அருகே உள்ள நைனி என்ற இடத்தில் பிரிட்டிசு இராச்சியக் காலத்தில் கட்டப்பட்ட மிக முக்கியமான சிறைச்சாலை மற்றும் சீர்திருத்த நிறுவனங்களில் ஒன்றாகும்.
# நைனி மத்திய சிறைசாலை

## சுதந்திர இயக்க வரலாறு

சுதந்திரத்திற்கு முந்தைய காலத்தில் இது பிரபலமானது. மோதிலால் நேரு (1930), ஜவகர்லால் நேரு உட்பட பல சுதந்திர போராளிகள். (1930, மார்ச் 1945), இந்தியாவின் முதல் பிரதமர் கோவிந்த் வல்லப் பந்த், நரேந்திர தேவா, இரபி அகமது கித்வாய், அஸ்ரத் மோகானி ஆகியோர் இந்திய சுதந்திர இயக்கத்தின் போது இந்தச் சிறையில் அடைக்கப்பட்டிருந்தனர். ஜவகர்லால் நேரு இங்கு அடைக்கப்பட்டிருந்த காலத்தில், சிறையில் இருந்து தனது இளம் மகள் இந்திராவுக்கு தொடர்ச்சியான கடிதங்களை எழுதினார். அவரது பதின்மூன்றாவது பிறந்தநாளில் தொடங்கி ஆகத்து 9, 1933 வரை, பின்னர் அவை உலக வரலாற்றின் பார்வையாக வெளியிடப்பட்டன  
மார்ச் 1, 1941 அன்று, சிறையில் அடைக்கப்பட்ட சுதந்திர போராட்ட வீரர்களான விஜயலட்சுமி பண்டிட் மற்றும் அபுல் கலாம் ஆசாத் ஆகியோரைச் சந்திக்க மகாத்மா காந்தி இச்சிறைக்குச் சென்றார்.
<sup data-ve-ignore="true">&#x5B; *<span title="This claim needs references to reliable sources. (November 2018)">மேற்கோள் தேவை</span>* &#x5D;</sup>
நேருவின் மகள், பின்னர் இந்தியாவின் பிரதம மந்திரியான இந்திரா காந்தி தனது கணவர் பெரோஸ் காந்தியுடன் கைது செய்யப்பட்டு, சிறைவாசத்தை இங்கு செப்டம்பர் 11, 1942 முதல் 13 மே 1943 வரை கழித்தார்
# அசரத் மோகானி

**அசரத் மோகானி** *(Hasrat Mohani)* என்ற புனைப்பெயரால் அறியப்பட்ட **சையத் பசல் உல் அசன்** *(Syed Fazl-ul-Hasan)* (14 அக்டோபர் 1875 - 13 மே 1951) ஓர் இந்திய ஆர்வலரும், இந்திய சுதந்திர இயக்கத்தின் சுதந்திர போராட்ட வீரரும், உருது மொழியின் பிரபல கவிஞருமாவார். சுவாமி குமாரானந்த் என்பவருடன் சேர்ந்து, 1921 ஆம் ஆண்டில் இந்திய தேசிய காங்கிரசின் அகமதாபாத் மாநாட்டில் இந்தியாவுக்கு முழுமையான சுதந்திரம் கோரிய முதல் நபராக இவர் கருதப்படுகிறார்.
# அசரத் மோகானி

## சுயசரிதை

இவர் பிரிட்டிசு இந்தியாவில் ஐக்கிய மாகாணங்களின் உன்னாவ் மாவட்டத்தில் உள்ள மோகான் என்ற நகரத்தில் சையத் பசல் உல் அசனாக 1875 இல் பிறந்தார். அசரத் என்பது இவரது உருதுக் கவிதைகளில் இவர் பயன்படுத்திய புனைப்பெயராகும். அதே நேரத்தில் இவரது கடைசி பெயர் 'மோகானி' இவரது பிறந்த இடமான மோகானைக் குறிக்கிறது.  
சுதந்திரப் போராட்ட வீரர்களில் ஒருவராக அசரத் மோகானி கருதப்பட்டார். கிருட்டிணன் மீது ஆழ்ந்த அன்பை வெளிப்படுத்தும் வசனங்களையும் எழுதினார். மேலும் கிருட்டிண ஜெயந்தியைக் கொண்டாட அடிக்கடி மதுராவுக்குச் சென்றார்.
# அசரத் மோகானி

## சுயசரிதை

### கல்வி

*குல்லியத்-இ-அசுரத் மோகானி* (அசரத் மோகானியின் கவிதைத் தொகுப்பு), *சார்-இ-கலாம்-இ-காலிப்* ( *காலிப்பின்* கவிதைகளின் விளக்கம்), *நுகாத்-இ-சுகான்* (கவிதையின் முக்கிய அம்சங்கள்), *முசாகிதாத்- இ-ஜிந்தான்* (சிறைச்சாலையில் அவதானிப்புகள்), முதலியன. குலாம் அலி மற்றும் 'கசல் மேதை' ஜக்ஜீத் சிங் பாடிய மிகவும் பிரபலமான கசலான "சுப்கே சுப்கே ராத் தின்" என்பது இவரால் எழுதப்பட்டது. நிகா (1982) என்றவ்படத்திலும் இவர் இடம்பெற்றார். இந்திய சுதந்திரப் போராட்ட வீரர்களின் புகழ்பெற்ற வாசகமான "இன்குலாப் ஜிந்தாபாத்" 1921இல் இவரால் உருவாக்கப்பட்டது.
# அசரத் மோகானி

## சுயசரிதை

### அரசியல்

மோகானி பல ஆண்டுகளாக இந்திய தேசிய காங்கிரசில் உறுப்பினராக இருந்தார். மேலும் அகில இந்திய முஸ்லீம் லீக்கிலும் சேர்ந்து, அதன் தலைவராக 1919 இல் பணியாற்றினார். முகமது அலி ஜின்னாவின் தலைமையை மோகானி ஆதரித்தார். ஆனால் 1947 இல் இந்தியப் பிரிவினைக்குப் பிறகு இந்தியாவில் இருக்கத் தேர்வு செய்தார். இவர் இந்திய அரசியலமைப்பு சட்டத்தை உருவாக்கிய இந்திய அரசியலமைப்பு சபையில் உறுப்பினரானார். அரசியலமைப்பில் முஸ்லிம் சிறுபான்மையினர் மீதான பாசாங்குத்தனத்தை இவர் கண்டார். எனவே இவர் அதில் கையெழுத்திடவில்லை. மீதமுள்ள இந்திய முஸ்லிம்களை வெவ்வேறு தளங்களில் பிரதிநிதித்துவப்படுத்தும் பொருட்டு, அசுரத் மோகானி பாக்கித்தானுக்கு குடிபெயர்வதை விட இந்தியாவில் வாழ தேர்வு செய்தார்.  
மௌலானா நுசரத் மோகானி என்பவரால், 'அசரத் மோகானி நினைவு அமைப்பு' 1951 இல் நிறுவப்பட்டது. பாக்கித்தானின் கராச்சி, சிந்து, ஆகிய மாகாணங்களில் அசரத் மோகானி நினைவு நூலகம் மற்றும் அறக்கட்டளை போன்றவற்றை இந்த அமைப்பு நிறுவியுள்ளது. ஒவ்வொரு ஆண்டும், இவரது நினைவு நாளில், இந்த அறக்கட்டளை, இந்தியா மற்றும் பாகிஸ்தானில் உள்ள பல அமைப்பு ஆகியவற்றால் ஒரு நினைவு கூட்டம் நடத்தப்படுகிறது. பாக்கித்தானின் கராச்சியில் உள்ள கோரங்கி நகரத்திலுள்ள ஒரு காலனிக்கு அசரத் மோகானி காலனி எனப் பெயரிடப்பட்டது. கராச்சியின் நிதி மையத்தில் ஒரு பிரபலமான சாலையும் இவரது பெயரிடப்பட்டது .
# அசரத் மோகானி

## வெளியீடுகள்

- Urdu-e-Moalla (magazine)
- Kulliyat-e-Hasrat Mohani (Collection of Hasrat Mohani's poetry) (Published in 1928 and 1943)
- Sharh-e-Kalam-e-Ghalib (Explanation of Ghalib's poetry)
- Nukaat-e-Sukhan (Important aspects of poetry)
- Tazkira-tul-Shuara (Essays on the Poets)
- Mushahidaat-e-Zindaan (Observations in the Prison)
# மோகான், உத்திரப்பிரதேசம்

நன்கு அறியப்பட்ட உருது கவிஞரும், பிரிட்டிசு ஆட்சியில் இருந்து இந்திய சுதந்திரத்திற்காக போராடிய சுதந்திரப் போராளியுமான அசரத் மோகானியும், நன்கு அறியப்பட்ட உருது புதின எழுத்தாளரான இபாத் மோகானியும் மோகனிடமிருந்து தங்களின் பெயரை இணைத்துள்ளனர்.  
தற்போது மோகானில் பல தொடக்கப் பள்ளிகளும், இடைநிலை பள்ளியும் 12 ஆம் வகுப்பு வரை உள்ளன. இது உத்தரபிரதேசத்தின் தலைநகரான லக்னோ நகரிலிருந்து சுமார் 25 கிலோமீட்டர் தொலைவில் உள்ளது.
# மோகான், உத்திரப்பிரதேசம்

## தர்கா

மோகான் காசிம் இப்னுல் அசன் என்பவரின் தர்காவை அதன் மத்தியப் பகுதியில் கொண்டுள்ளது. இது சியா இசுலாமியர்களுக்கு ஒரு ஆன்மீக இடமாகும். ஒவ்வொரு ஆண்டும் இஸ்லாமிய நாட்காட்டியின் 7 ஆம் முகர்ரம் அன்று மக்கள் கர்பலாவைச் சேர்ந்த காசிம் இப்னு அசனுக்கு மரியதை செலுத்துவதற்காக இங்கு கூடி ஊர்வலம் நடத்துகிறார்கள். இந்த ஊர்வலம் பல பிரிவுகளிலிருந்தும் மதங்களிலிருந்தும் துக்கப்படுபவர்களைக் காண்கிறது.
# மோகான், உத்திரப்பிரதேசம்

## நிலவியல்

மோகான், சாய் ஆற்றின் இடது கரையில், அசன்கஞ்சிலிருந்து கிழக்கே 6 கி.மீ தொலைவிலும், உன்னாவுவிலிருந்து 38 கி.மீ வடகிழக்காகவும் அமைந்துள்ளது. இந்த இடத்திலிருந்து கிழக்கில் லக்னோ மாவட்டத்தின் மாலிகாபாத், தெற்கில் நவாப்கஞ்ச் மற்றும் வடமேற்கில் பங்கர்மாவ் வரை சாலைகள் செல்கின்றன. மோகான் 26.78 ° வடக்கிலும் 80.67 ° கிழக்கிழும் அமைந்துள்ளது. இதன் சராசரி உயரம் 128 மீட்டர் (419 அடி). பிரிட்டிசார் காலத்தில் மோகான் லக்னோ மாவட்டத்தின் ஒரு பகுதியாக இருந்தது. சுதந்திரத்திற்குப் பிறகு இது உன்னாவு மாவட்டத்தில் இணைக்கப்பட்டது.
# மோகான், உத்திரப்பிரதேசம்

## புள்ளிவிவரங்கள்

2001 ஆம் ஆண்டு இந்திய மக்கள் தொகை கணக்கெடுப்பின்படி, மோகான் 13,553 மக்கள் தொகையைக் கொண்டிருந்தது. மக்கள்தொகையில் ஆண்கள் 54 சதவீதமும், பெண்கள் 46 சதவீதமும் இருக்கின்றனர். மோகானின் சராசரி கல்வியறிவு விகிதம் 46 சதவீதமாகும். இது தேசிய சராசரியான 59.5 சதவீதத்தைவிடக் குறைவு: ஆண்கள் கல்வியறிவு 51 சதவீதமும், பெண்கள் கல்வியறிவு 40 சதவீதமும் ஆகும். மோகானில், 17 சதவீதம் பேர் 6 வயதிற்குட்பட்டவர்கள்.
# மோகான், உத்திரப்பிரதேசம்

## மோகனின் சையீதுகள்

ஈரானைச் சேர்ந்த சையீதுகள் ஆரம்பத்தில் இந்தியாவில் குடியேற நான்கு இடங்களைத் தேர்ந்தெடுத்தனர். இவை அல்லூர், பராகா, மோகான் மற்றும் பில்கிராம் . ஈரானில் இருந்து இந்தியாவுக்கு குடிபெயர்ந்து மோகானில் குடியேறிய இமாம் ரசாவின் வழித்தோன்றல்களில் ஒருவரான சையீத் மகமூத் நேசாபுரி என்பவரிடமிருந்து மோகானின் சயீதுகள் வந்தவர்கள். மோகானைச் சேர்ந்த மூசாவி மற்றும் நிசாபுரி சையீத்துகளின் கிளைகளில் ஒன்று லக்னோவுக்கு அருகிலுள்ள பிஜ்னோரில் குடியேறியது.
# ஜோசு மாலிகாபாடி

புரட்சியின் கவிஞர் என்று பிரபலமாக அழைக்கப்படும் **ஜோசு மாலிகாபாடி** *(Josh Malihabadi)* (5 திசம்பர் 1898 - 22 பெப்ரவரி 1982) என்பவர் பிரிட்டிசு இந்தியாவின் சகாப்தத்தின் மிகச்சிறந்த உருது கவிஞர்களில் ஒருவராக கருதப்படுகிறார். ஜோசு எப்போதும் நிறுவப்பட்ட ஒழுங்கை சவால் செய்து தாராளவாத விழுமியங்களுக்காக நின்றார். இவர் தைரியமானவராக இருந்தார். இவர் ஒருபோதும் கொள்கைகளில் சமரசம் செய்யவில்லை. இவர் தனது வாழ்நாளில் 100,000 க்கும் மேற்பட்ட அழகான இணை கவிதைகளையும் 1,000 க்கும் மேற்பட்ட ரூபாயத்தையும் எழுதினார். இவரது சுயசரிதையான “யாதோன் கி பாரத்” என்பது உருது மொழியில் இதுவரையில் மிகச் சிறந்ததாகக் கருதப்படுகிறது. ஏனெனில் இது வெளிப்படையான மற்றும் நேர்மையான முறையில் எழுதப்பட்டுள்ளது. இந்தியாவின் முதல் பிரதம மந்திரி ஜவகர்லால் நேரு இவரை மிகவும் மதித்தார். லாலா கிஷண் லால் கல்ராவின் யுனைடெட் காபி இல்லத்தில் நடந்த கூட்டத்தில் கலந்து கொள்ளும் வாய்ப்பை தவறவிட்டார். அங்கு ஜோசு நட்சத்திர ஈர்ப்பாக இருந்தார். இவர் பாக்கித்தானுக்கு குடிபெயர்ந்து பாக்கித்தான் குடிமகனாக ஆன 1956 வரை இந்திய குடிமகனாக இருந்தார். இவரது சில படைப்புகள் ஆங்கிலத்திற்கு மொழிபெயர்க்கப்பட்டன. *தி யூனிட்டி ஆஃப் மேன்கைண்ட் எலிஜீஸ்* என்ற நூலை பாக்கித்தான் குடிமகனும் உயர் நீதிமன்ற வழக்கறிஞருமான சையத் அக்பர் பாசா திர்மிஜி என்பவர் மொழி பெயர்த்தார்.
# ஜோசு மாலிகாபாடி

## ஆரம்ப கால வாழ்க்கை

பிரிட்டிசு இந்தியாவின் ஐக்கிய மாகாணத்திலுள்ள மாலிகாபாத்தில் அப்ரிடி பதான் வம்சாவளியைச் சேர்ந்த உருது மொழி பேசும் ஒரு முஸ்லீம் குடும்பத்தில் ஜோசு பிறந்தார். இவர் தனது வீட்டில் அரபு, பாரசீகம், உருது மற்றும் ஆங்கிலம் போன்ற மொழிகளில் ஆரம்பக் கல்வியைப் பெற்றார். ஆக்ராவின் புனித பீட்டர் கல்லூரியில் படித்த இவர் 1914 இல் தனது பொது கல்வி சான்றிதழ் தேர்வில் தேர்ச்சி பெற்றார். பின்னர், இவர் அரபு மற்றும் பாரசீக மொழியைப் பயின்றார். 1918 இல், சாந்திநிகேதனில் உள்ள தாகூரின் பல்கலைக்கழகத்தில் ஆறு மாதங்கள் கழித்தார். 1916 இல் இவரது தந்தை பசீர் அகமது கான் மரணம் இவரை கல்லூரிக் கல்வியில் ஈடுபடுவதைத் தடுத்தது.  
இவரது குடும்பத்தினருக்கு கடிதங்களை உருவாக்கும் நீண்ட பாரம்பரியம் இருந்தது. உண்மையில், இவரது தாத்தா, நவாப் பாகீர் முகம்மது கான் கோயா, தாத்தா நவாப் முகம்மது அஹ்மத் கான், தந்தைவழி மாமா அமீர் அகமது கான் மற்றும் தந்தை பசீர் அகமது கான் ஆகியோர் ஏராளமான படைப்புகளை (கவிதைத் தொகுப்புகள், மொழிபெயர்ப்புகள் மற்றும் கட்டுரைகள்) கொண்ட கவிஞர்கள் ஆவர். பத்திரிகையாளரும் அறிஞரும் மற்றும் அபுல் கலாம் ஆசாத்தின் நம்பிக்கையான அப்துர் ரசாக் மாலிகாபாடி இவரது உறவினர் ஆவார்.
# ஜோசு மாலிகாபாடி

## தொழில்

1925 ஆம் ஆண்டில், ஜோசு ஐதராபாத் மாநிலத்தில் உள்ள உசுமானியா பல்கலைக்கழகத்தில் மொழிபெயர்ப்பு பணிகளை மேற்பார்வையிடத் தொடங்கினார். இருப்பினும், அப்போதைய மாநில ஆட்சியாளராக இருந்த ஐராபாத்தின் நிஜாமுக்கு எதிராக ஒரு கவிதையை எழுதியதற்காக நாடுகடத்தப்படும்வரை அங்கு தங்கியிருந்தார்.  
அதன்பிறகு, இவர் *கலீம்* (அதாவது உருது மொழியில் "பேச்சாளர்") என்ற பத்திரிகையை நிறுவினார். அதில் இவர் இந்தியாவில் பிரிட்டிசு இராச்சியத்திடமிருந்து சுதந்திரத்திற்கு ஆதரவாக கட்டுரைகளை எழுதினார். *உசேன் அவுர் இங்குலாப்* (உசேன் மற்றும் புரட்சி) இவரது கவிதை இவருக்கு *ஷேர்-இ-இன்குலாப்* (புரட்சியின் கவிஞர்) என்ற பட்டத்தை பெற்றுத் தந்தது. பின்னர், இவர் சுதந்திரப் போராட்டத்தில் தீவிரமாக ஈடுபட்டார். மேலும் அந்தக் காலத்தின் சில அரசியல் தலைவர்களுடன், குறிப்பாக ஜவகர்லால் நேருவுடன் (பின்னர் சுதந்திர இந்தியாவின் முதல் பிரதமரானார்.) நெருக்கமாக இருந்தார். 1947 இல் இந்தியாவில் பிரிட்டிசு இராச்சியம் முடிந்த பிறகு, ஜோசு *ஆஜ்-கல்* என்ற பத்திரிக்கையின் ஆசிரியரானார்.
# ஜோசு மாலிகாபாடி

## பாக்கித்தானில் ஜோசு

ஜோசு 1956 இல் பாக்கித்தானுக்கு குடிபெயர்ந்தார் - இதற்கு எதிராக ஜவகர்லால் நேரு வற்புறுத்திய போதிலும் - இந்தியாவில் ஜோசு மற்றும் உருது மொழியின் எதிர்காலம் குறித்து நேரு கவலைப்பட்டதாக பொதுவாக நம்பப்படுகிறது, அங்கு இந்து பெரும்பான்மை உருதுவை விட இந்தி பயன்பாட்டை ஊக்குவிக்கும் என்று இவர் நினைத்தார். குடியேற்றத்திற்குப் பிறகு, ஜோசு கராச்சியில் குடியேறி, பாக்கித்தான் மற்றும் இந்தியாவில் உருது மொழி, இலக்கியம் மற்றும் கலாச்சாரத்தை மேம்படுத்துவதற்கும் பரப்புவதற்கும் செயல்படும் அஞ்சுமான் தாரக்கி உருது என்ற ஒரு அமைப்பில் இணைந்து பணியாற்றினார்.
# ஜோசு மாலிகாபாடி

## இறப்பு

1982 பிப்ரவரி 22 அன்று இஸ்லாமாபாத்தில் இறக்கும் வரை அவர் பாக்கித்தானில் இருந்தார்..
# ஜோசு மாலிகாபாடி

## மரியாதை

- 1954 இல் இந்தியாவின் மூன்றாவது மிக உயர்ந்த குடிமை விருதான பத்ம பூசண் வழங்கப்பட்டது.
- "நூற்றாண்டின் கவிஞர்" என்ற தலைப்பை 1992 ஆம் ஆண்டில் "கப்லா-பெரா" என்ற அமைப்பு வழங்கியது.
- எமர்சன் கல்லூரியின் முன்னாள் மாணவர்கள் சங்கத்தின் கமல்-இ-சுக்கன் விருது அறிவிக்கப்பட்டது, முல்தான் 1999 .
- 23 மார்ச் 2013 அன்று பாக்கித்தானின் இரண்டாவது மிக உயர்ந்த குடிமை விருதான இலால்-இ-இம்தியாசு வழங்கப்பட்டது.
- அலி சர்தார் சாப்ரி என்பவரால் இயக்கப்பட்ட ஜோசியின் வாழ்க்கை வரலாறான ககாசன் என்ற தொடர் தூர்தர்ஷன் நேசனல் தொலைக்காட்சியில் ஒளிபரப்பப்பட்டது.
# அம்ஜத் கான்

**அம்ஜத் கான்** (*Amjad Khan*, 12 நவம்பர் 1940 – 27 சூலை 1992) இந்தியத் திரைப்பட நடிகரும், இயக்குநரும் ஆவார். ஏறத்தாழ 130 திரைப்படங்களில் இவர் நடித்துள்ளார். இந்தித் திரைப்படங்களில் இவர் பெரும்பாலும் வில்லன் பாத்திரங்களில் நடித்தவர். *சோலே* திரைப்படத்தில் கபார் சிங் என்ற பாத்திரத்தில் தோன்றி உலகலாவிய அளவில் பெரும் புகழைப் பெற்றார்.